Nyári szezonnyitó NAV tájékoztató
2022-06-16 14:00 - 16:30 (Europe/Helsinki) | Pécsi Kereskedelmi Központ, Majorossy Imre utca 36., Pécs, Magyarország
A NAV Baranya Megyei Adó- és Vámigazgatósága hagyományteremtő jelleggel tájékoztató rendezvényt tart a turisztikai szezon kezdetén, annak érdekében, hogy a vendéglátással foglalkozó vállalkozások tisztában legyenek a rájuk vonatkozó szabályokkal és az azokban történő változásokkal.

www.pexels.com
Időpont: 2022. június 16. 14 óra
Helyszín: Pécsi Kereskedelmi Központ (7625 Pécs, Majorossy Imre utca 36.)

14:00-15:00
Nyári ellenőrzések – nyugta- és számlaadás, online pénztárgép használata, leltárellenőrzés, szabályos foglalkoztatás, forgalomszámlálás

Pozsárkó Péter főosztályvezető NAV Baranya Megyei Adó- és Vámigazgatósága Helyszíni Ellenőrzési Főosztály

Jövedéki ellenőrzések

Bukovics János főosztályvezető-helyettes NAV Baranya Megyei Adó- és Vámigazgatósága Helyszíni Ellenőrzési Főosztály

15:00-16:30
Amit érdemes tudni a szállásadói tevékenység folytatásáról

dr. Virág Orsolya főosztályvezető NAV Baranya Megyei Adó- és Vámigazgatósága Ügyfélszolgálati Főosztály
dr. Farkas Petra osztályvezető NAV Baranya Megyei Adó- és Vámigazgatósága Ügyfélszolgálati Osztály

A rendezvényre a regisztráció lezárult.

Ezüst Gazdaság: az idősödő társadalomban rejlő gazdasági és társadalmi potenciál
2022-06-16 15:00 - 18:00 | Pécsi Szalon, Széchenyi tér 16., Pécs, Baranya, 7625, Magyarország
Az Ezüst Gazdaság a 3. legnagyobb gazdaság a világon, 2025 -re várhatóan 88 millió munkahelyet tart majd fent, 5,7 trillió euró költés mellett. Konferenciánk célja, hogy fókuszba helyezze ezt az óriási, jelenleg kiaknázatlan gazdasági területet regionális vonatkozásban, és együttműködésre ösztönözze a térség gazdasági, civil, akadémiai és közigazgatási szereplőit.

A Pécsi Tudományegyetem Általános Orvostudományi Kar Transzdiszciplináris Kutatások Intézete (ITD), a Pécsi Egészségipari Innovációs Központ (PEIK), valamint a Pécs-Baranyai Kereskedelmi és Iparkamara (PBKIK) közös szervezésében kerül megrendezésre a második Silver Economy (Ezüst Gazdaság) konferencia (és az azt követő vitafórum). A konferencia témája az Ezüst Gazdaságot formáló idősödő társadalomban rejlő gazdasági és társadalmi potenciál, továbbá az idősebb korosztályt célzó egészségügyi innovatív megoldások.

Időpont: 2022. június 16. 15:00-18:00
Helyszín: Pécsi Szalon, 7621 Pécs, Széchenyi tér 16.
Alapvetően személyes részvétellel tervezzük az esemény lebonyolítását, de lehetőséget biztosítunk az online csatlakozáshoz is.

A konferencia előadói
15:10-15:35
Dr. Törőcsik Mária – Pécsi Tudományegyetem Közgazdaságtudományi Kar, Marketing és Turizmus Intézet
Az időskorú fogyasztó – mítoszok és realitás
15:40-16:00
Dr. Michalkó Gábor – CSFK Földrajztudományi Intézet (MTA Kiváló kutatóhely), Budapest Corvinus Egyetem
A szürke párducok nyomában: az időskorúak turisztikai magatartásának sajátosságai
16:05-16:25
Dr. Rozsos István Ph.D. MBA – Sebész és érsebész szakorvos
A végtagmentő gondolkodáshoz közelebb visz a Végtagmentő applikáció
16:30-16:50
Dr. Ruszinkó Ádám – Magyar Egészségturizmus Marketing Egyesület (MEME) elnöke
Egészségturizmus és Ezüst Gazdaság
16:55-17:15
Dr. Pallos József Péter – Pannonpharma Gyógyszergyár és a Gyógynövénykutató Intézet igazgatója
Gyógyszerhasználat az idősödő társadalomban
17:20-17:40

Drávecz Szilárd – Genius Smart Group igazgatója

Világújdonság az idősgondozásban

A konferencia előzetes regisztrációhoz kötött, regisztrálni online felületen lehetséges 2022. június 12. vasárnap 24:00 óráig:
REGISZTRÁCIÓ

Online csatlakozás esetén az elérési linket az eseményt megelőzően küldjük ki a regisztráció során megadott e-mail címre.

Üzleti és befektetési lehetőségek Sharjahban, Egyesült Arab Emírségek
2022-06-17 10:30 - 14:30 | Matild Palace, Váci u 36., Budapest, 1056, Magyarország
A Trade Hungary 2022. június 17-én rendezi meg az „Üzleti és befektetési lehetőségek Sharjahban” című üzleti eseményt. A rendezvényen a résztvevők megismerkedhetnek Sharjah – az Egyesült Arab Emírségek ipari, oktatási és kulturális központjának – üzleti és befektetési lehetőségeivel.
Fedezze fel az üzleti és befektetési lehetőségek különleges világát Sharjahban, az Egyesült Arab Emírségek ipari, oktatási és kulturális központjában.

Személyes kapcsolatépítésre is lehetőség nyílik a sharjahi kormányzati hivatalok és üzleti élet vezetőivel.

Helyszín: Matild Palace, Budapest – Duke Ballroom (1056 Budapest, Váci u. 36.)
Időpont: 2022. június 17. 10:30

További információ az alábbi linken érhető el: https://www.tradehungary.org/hu

További kérdések esetén az érdeklődők az alábbi elérhetőségen vehetik fel a kapcsolatot a szervezőkkel:
Rendezvény regisztráció:
+36 30 953 4163
Rendezvény információ:
+36 30 789 9415
REGISZTRÁCIÓ

2. Magyar-Francia Üzleti Fórum
2022-06-21 09:00 - 17:00 | Novotel Budapest Danube Hotel, Bem rakpart 33-34., Budapest, Pest, 1024, Magyarország
Az Enterprise Europe Network, a HEPA Magyar Exportfejlesztési Ügynökség, valamint a Magyar-Francia Kereskedelmi és Iparkamara közös szervezésében 2022. június 21-én második alkalommal kerül megrendezésre a Magyar-Francia Üzleti Fórum.
A fórum célja, tanácsadást nyújtani a franciaországi piac iránt érdeklődő magyar vállalatoknak, valamint új, magyarországi beszállítók felkutatása az alábbi francia vállalatok számára: EUROAPI Hungary Kft. gyógyszeripari gyártó vállalat, Schneider Electric Csoport, GIFI, lakberendezési, dekorációs áruházlánc, az ADEO vállalatcsoport Leroy Merlin márkaneve alatt ismert franciaországi barkács és kertészeti áruházlánc, Auchan Magyarország Kft.
Időpont: 2022. június 21. (kedd), 9:30-17:00
Helyszín: Novotel Budapest Danube (1027 Budapest, Bem rakpart 33-34.)
Az előadások magyar és angol nyelvűek lesznek. Tolmácsolást nem biztosítanak.
Program

9:00
Résztvevők fogadása

9:30
Megnyitó
Őexcellenciája Pascale ANDRÉANI, Franciaország magyarországi nagykövete
KÁROLYI László a Magyar-Francia Kereskedelmi és Iparkamara elnöke

9:45 – 12.00
Első szekció – előadások

Hogyan támogatja a HEPA Magyar Exportfejlesztési Ügynökség a magyar vállalatokat a külpiacra lépésben?
Előadó: Dr. SZABÓ Kristóf, vezérigazgató

A külgazdasági attasé hálózat szerepe és tevékenysége – a francia piac sajátosságai
Előadó: SZŰCS Mariann és GÖLÖNCSÉR Balázs, külgazdasági attasék, Magyarország Nagykövetsége, Párizs

Hogyan tud hozzájárulni a Magyar-Francia Kereskedelmi és Iparkamara tevékenységével a magyar – francia üzleti kapcsolatok fejlődéséhez?
Előadó: DUCROT Ágnes, igazgató

Az EUROAPI Hungary Kft. beszerzési tevékenységének bemutatása
Előadó: Veronique BALAY, Global Head of Direct Spends Procurement

A Schneider Electric Zrt. beszerzési tevékenységének bemutatása
Előadó: OLTVAI Márton, magyarországi beszerzési igazgató

A GIFI beszerzési tevékenységének bemutatása
Előadó: Carole FONTVIEILLE, Sourcing Developer és Leila MELHOUT, Assistante Sourcing

Az ADEO csoport (Leroy Merlin) beszerzési tevékenységének bemutatása
Előadó: David CHAMPY, Central Europe Sourcing

Hogyan legyünk sikeresek a francia piacon? Az Azur Classic Car franciaországi projektjének bemutatása
Előadó: KÖHLER Zoltán, ügyvezető

12:00-13:00
Networkinggel egybekötött büféebéd

13:00-17:00
Második szekció: B2B találkozók
45 perces B2B találkozók lebonyolítása a résztvevő francia vállalatok (EUROAPI Hungary Kft., Schneider Electric Csoport, GIFI, Adeo, Auchan) nemzetközi beszerzési képviselőjük és a potenciális magyar beszállítók között.

A B2B találkozókon azok a magyarországi érdeklődő vállalatok részvételét tudják elfogadni, melyeket a francia vállalatok beszerzési képviselői előzetesen megküldött angol nyelvű bemutatkozó anyaguk alapján kiválasztanak.
A rendezvény nem sajtónyilvános.
Részvételi díj:

B2B találkozók nélkül: 7.500 Ft + Áfa
Visszaigazolt B2B találkozókkal: 25.000 Ft + Áfa/üzleti találkozó

Részvételi szándékát 2022. június 17-ig tudja jelezni az alábbi online jelentkezési lapon:
JELENTKEZÉSI LAP
A regisztrációt e-mailen igazolják vissza.
A parkolás egyénileg történik.
További kérdés, kérés esetén, vegye fel a kapcsolatot a rendezvény szervezőjével az alábbi elérhetőségek valamelyikén:
katalin.joo.ext@ccifrance-hongrie.org
+ 36 30 642 1682

Az építőipar helyzete és kilátásai Németországban és Magyarországon - konferencia és egyéni üzleti tárgyalások
2022-06-21 09:30 - 2022-06-23 15:00 | Német-Magyar Gazdaság Háza, Lövőház u. 30., Budapest, 1024, Magyarország
A Német-Magyar Ipari és Kereskedelmi Kamara 2022. június 21-én konferenciát szervez „Az építőipar helyzete és kilátásai Németországban és Magyarországon” címmel.
A rendezvényt követően lehetőség nyílik kooperációs megbeszélések folytatására az előadó német vállalatokkal, amelyek üzleti kapcsolatokat keresnek Magyarországon.
2022. június 21. – KONFERENCIA
Helyszín: Német-Magyar Gazdaság Háza (1024 Budapest, Lövőház u. 30.)
Időpont: 9:30 – 15:00

A rendezvényen német és magyar előadók adnak áttekintést az építőipar aktuális helyzetéről Magyarországon és Németországban.
Emellett olyan német vállalatok mutatják be innovatív termékeiket, megoldásaikat, amelyek üzleti kapcsolatokat, együttműködő partnereket keresnek Magyarországon.

2022. június 21-23. – EGYÉNI TÁRGYALÁSOK
Azon magyar vállalkozások számára, akik érdeklődnek a német vállalatokkal való együttműködés iránt, június 21. és 23. között egyéni tárgyalásokat szervezünk. A megbeszélésekre a Német-Magyar Ipari és Kereskedelmi Kamara épületében vagy a magyar tárgyalópartner székhelyén kerül majd sor.

Bauer Spezialtiefbau GmbH – speciális mélyépítés
Gerd Wedekind Baumaschinen GmbH – Liebherr toronydaruk kereskedelme
GP Papenburg Maschinenbau GmbH – Építőipari gépek, gréderek gyártása
MJ Gerüst GmbH – homlokzati állványrendszerek
Paul Maschinenfabrik GmbH & Co. KG – gépek és berendezések feszített beton gyártásához
PEINER SMAG Lifting Technologies GmbH – markolókanalak

rÉSZVÉTEL

A rendezvényen, valamint a tárgyalásokon való részvétel az érdeklődők számára ingyenes, de előzetes regisztrációhoz kötött.
A német előadások szinkrontolmácsolással hangzanak el.
A tárgyalásokhoz szükség esetén díjmentesen tolmácsot biztosítanak.
Jelentkezés az online jelentkezési lap kitöltésével lehetséges.

JELENTKEZÉSI HATÁRIDŐ

Egyéni tárgyalásokra: 2022. június 10.
Konferenciára: 2022. június 16.

További kérdések esetén az érdeklődők az alábbi elérhetőségen vehetik fel a kapcsolatot a szervezőkkel:
Szabó Erika projektvezető
Tel: +36 1 3457 618
E-Mail: szabo@ahkungarn.hu

További információk és a programterv ezen a linken érhetők el: Előadások és kapcsolatépítés német vállalatokkal – 2022. június 21.-23.

REGISZTRÁCIÓ

Barátság vagy érdek? – Német-magyar kapcsolatok alakulása
2022-06-21 17:00 - 18:00 | Majorossy Imre utca 36., Pécs, 7625, Magyarország
Pécs és Baranya megye több évszázados múltját tekintve erőteljes sváb gyökerekkel rendelkezik, a német nemzetiség a mai napig hangsúlyozottan jelen van a térségben, amely nemcsak a megye kulturális életét színesíti, de azt tapasztaljuk, hogy a megyében elérhető német nemzetiségi nyelvoktatásnak is köszönhetően – mely az óvodás kortól egészen az egyetemi oktatásig tart – a térség gazdasági életét is meghatározza, az elmúlt években számos német cég telepedett le városunkban.
Az oktatási-kulturális közeg meghatározásáról és az elmúlt évek, de különösen az új német kormány megalakulása óta alakuló gazdasági együttműködésekről és a jelenlegi német-magyar viszonyokról szóló pódiumbeszélgetésen Bauer Bence a Magyar-Német Intézet igazgatója, Szalonna Zoltán Véménd település polgármestere, a Magyarországi Németek Országos Önkormányzatának tagja és Zalay Buda a Körber Hungária Kft. HR vezetője vesznek részt és osztják meg tapasztalataikat.
Az eseményen történő részvétel ingyenes, azonban minden esetben regisztrációhoz kötött, melynek határideje 2022. 06. 20. (hétfő) 17:00 óra.

A gazdaság kihívásai 2022-23
2022-06-23 14:00 - 15:00 | Majorossy Imre utca 36., Pécs, 7625, Magyarország
A vállalkozások számára mostanra már nyilvánvalóvá vált, hogy egy kiszámíthatatlan, változékony és sokszor gyors döntési helyzetbe kényszerítő gazdasági és társadalmi környezetben kell hatékonyan működniük, eredményeket elérniük. A Siklós térségében működő vállalkozások sincsenek könnyű helyzetben, azonban meg kell találni azokat a lehetőségeket, melyek előremozdítják a helyi vállalkozásokat. Ehhez azonban tisztában kell lenni a körülöttünk zajló gazdasági folyamatokkal.
Amennyiben kíváncsi, hogy a jelenleg zajló gazdasági változások milyen hatással lehetnek az Ön vállalkozására, hogyan tudja ezeket az előnyére fordítani, hallgassa meg Rabb Szabolcs, a kamara főtitkárának előadását!
Időpont: 2022. június 23. 14:00
Helyszín: Siklósi Térségi Könyvtár és Ismeretközpont (7800 Siklós, Köztársaság tér 8.)
Előadás címe: A gazdaság kihívásai 2022-23 (Rabb Szabolcs, főtitkár – Pécs-Baranyai Kereskedelmi és Iparkamara)
A rendezvény ingyenes, azonban előzetes regisztrációhoz kötött:
A rendezvény elmarad

I3 Instrument pályázati tájékoztató - online
2022-06-23 14:30 - 17:30 | Online
Az Európai Regionális és Fejlesztési Alap (ERFA) részét képező I3 eszköz (Interreginonal Innovation Investment instrument) célja, hogy támogassa a régiók közötti innovációs projekteket a kereskedelmi hasznosítás és a méretnövelés fázisában, eszközöket biztosítva számukra a szabályozási és egyéb akadályok leküzdéséhez és a projekt beruházási szintre emeléséhez. A következő benyújtási határidő 2022. október 18. A pályázati felkészülést segíti a következő információs nap.

Az információs napon a munkaprogram mellett a résztvevők részletes tájékoztatást kapnak a nyílt felhívások kapcsán a következő kérdésekre:

Milyen pályázatokat várnak?
Ki pályázhat?
Melyek az elszámolható tevékenységek?
Hogyan tervezzük meg a pályázatunkat szakmailag és pénzügyileg?
Hogy néz ki részletesen a pénzügyi táblázat?
Hogyan nyújtsuk be jó pályázatot? Tippek és trükkök
Harmadik felek finanszírozása – mik a szabályok?

A rendezvény nyelve angol, tolmácsolás nem biztosított.

További információ és regisztráció
A most nyitva álló I3 pályázatok:
I3 – pályázat zöld átmenet támogatására (Innovation investments Strand 2a (I3-2021-INV2a)) Következő beadási határidő: 2022. október 18.
I3 – pályázat okos gyártás támogatására (Innovation investments Strand 2a (I3-2021-INV2a)) Következő beadási határidő: 2022. október 18.
I3 – pályázat digitális transzformáció támogatására (Innovation investments Strand 2a (I3-2021-INV2a)) Következő beadási határidő: 2022. október 18.

UKCA jelölés használata az Egyesült Királyságban - webinárium
2022-06-29 12:00 - 12:30 | online
Az Egyesült Királyságban a CE jelölést 2023. január 1-től felváltja az UKCA/UKNI jelölés. A brit Department for Business, Energy & Industrial Strategy 2022. június 29-én angol nyelvű online tájékoztatót tart a jelöléssel kapcsolatos tudnivalókról.
A webinárium végigvezeti a résztvevőket a bevezetésre kerülő intézkedéseken, és lehetőséget ad, hogy feltegyék kérdéseiket.
Az előadást ezen a napon két különböző időpontban is meghallgathatják:

12:00 – 12:30 (magyar idő szerint) – REGISZTRÁCIÓ
16:00 – 16:30 (magyar idő szerint) – REGISZTRÁCIÓ

Kapcsolódó cikk:
CE jelölés használata az Egyesült Királyságban

ICT Spring 2022 - Nemzetközi üzletember találkozó és szakkiállítás
2022-06-30 08:00 - 2022-07-01 17:00 | LuxExpo The Box, 10 Circuit de La Foire Internationale, Luxembourg, 1347, Luxemburg
2022-ben már hetedik alkalommal kerül megrendezésre az Enterprise Europe Network közreműködésével az ICT Spring konferencia mellett szervezett üzletember találkozó, melyen idén ismét fizikai rendezvény lesz.
Az ICT Spring egy globális technológiai konferencia, ahol a legújabb technológiai trendekkel és innovációkkal ismerkedhetnek meg a világ minden tájáról érkező szakemberek.
B2Fair üzleti partnerkereső találkozók 2 napon keresztül

Azzal a céllal szervezik, hogy elősegítsék az ICT-közösség kkv-it a fenntartható partnerségek felkutatásában. A rendezvény a következő szolgáltatásokat foglalja magában:

Üzleti találkozók, amelyek lehetőséget nyújtanak partnerségek kiépítésére az ICT-ágazatban;
Céglátogatáson a luxemburgi MeluXina vállalatnál (TBC);
Ingyenes belépőjegy az ICT Spring konferenciára;
Belépés az ICT Spring utáni partira.

Fő témák:

Határokon túl
E-kereskedelem
Kiberbiztonság
Úrtechnológia
Startupok – Vállalkozások
Egészségtechnológiai
Ellátási láncok

Részvételi feltételek:

Early Bird április 29-ig: 75 EUR / résztvevő.
Április 29-ét követően: 100 EUR / résztvevő.

További információ:
Ms Amrita Singh, Sr. EEN Project Manager / Ms Inès Grosso;
phone: +352 42 39 39 370; email: ictspring@cc.lu

Útvonaltervezés földön és vízen - webinárium
2022-06-30 14:00 - 15:00 | Online
A veszteséges fuvarok ellen optimalizálással is küzdhet. Ha kellően alapos kalkuláció alapján készít árajánlatot és a sofőrök biztosan a megtervezett útvonalon haladnak, akkor sok plusz költségtől megkímélheti magát. Hogy mindez hogyan lehetséges? Önkéntes kamarai tagunk, az Innomedio Kft. webináriumán megtudhatja!

2022. június 30-án 14:00-tól az Innomedio Kft. megtartja következő webinárját, ahol bemutatják a fuvarozóknak és szállítmányozóknak szánt innoTMS rendszer legújabb térképintegrációs funkcióit. Ezen funkciók segítik a pontos útvonaltervezést és annak lekövetését, a kapacitások maximális kihasználását, támogatják a még hatékonyabb munkavégzést, fuvarszervezést és járatirányítást, emellett lehetővé teszi, hogy a cégek egy alapos előkalkuláció után olyan ajánlatot tudjanak küldeni a megbízóknak, amely a jelenlegi költségstruktúrájuk alapján vélhetően nyereséges lesz!
Felejtse el a veszteséges fuvarokat! Jelentkezzen az Útvonaltervezés földön és vízen című ingyenes webinárra és ismerjen meg hatékony megoldásokat!
Jelentkezni ITT lehet.

B2WORTH@TorinoFashionMatch 2022 – a divatvilág hibrid üzletember találkozója
2022-07-07 - 2022-07-10 | Hibrid
Az Enterprise Europe Network – Kreatív ipari szektorcsoport társszervezésében online üzletember találkozóra kerül sor a Torino Divathét keretében. A rendezvény kiváló lehetőséget biztosít a textil- és a divatipar cégeinek, tervezőknek, kis- és nagykereskedőknek a nemzetközi piacon való megjelenésre. A hibrid esemény a divatipar legújabb trendjeinek, technológiáinak feltérképezésére, külföldi partnerkapcsolatok kialakítására, bővítésére és új üzleti partnerek megismerésére is lehetőséget teremt.
A rendezvény résztvevői előzetesen feltöltött cégprofiljaikkal bemutathatják szolgáltatásaikat, termékeiket és egyéni igényeik, ajánlataik megfogalmazásával a legtöbbet hozhatják ki a személyre szabott, előre ütemezett üzleti találkozóikból július 9-én és 10-én.

Kiemelt témák:

Textil és divat (ruházati cikkek és kiegészítők)
Kreatív iparágak (textil és divat, lábbeli, bőr, kiegészítők és ékszerek)
A divatiparhoz kapcsolódó digitális megoldások
Kiskereskedelem |e-kereskedelem
Divatipari befektetők – női vállalkozók
Fenntarthatóság és újrahasznosítás

A rendezvényen történő részvétel díjmentes, de előzetes regisztrációhoz kötött:
REGISZTRÁCIÓ
ÚJDONSÁG!
Az idei program magában foglalja az ősszel újra pályázható WORTH Partnership projekt tájékoztatóját! Ha nemzetközi partnereket keres a KREATÍV iparágaknak címzett WORTH uniós pályázathoz, csatlakozzon a b2Worth projektünkhöz, és készüljön fel a 2022 őszén megjelenő felhívásra. https://worthproject.eu/partnership-projects/

IV. Dunamenti Halfesztivál Mohácson
2022-07-16 | Mohács, Magyarország
Idén több éves kényszerű kihagyást követően újra megrendezésre kerül a városban a Dunamenti Halfesztivál. 2019-ben a Mohács Idegenforgalmi díjjal kitüntetett szervező csapat, három helyszínen változatos programokkal várja az érdeklődőket.

Bővebb információ:
IV. Dunamenti Halfesztivál Mohács
A rendezvényt a kamarai tag Gráf-Trans Bt. is támogatja.

CONNECTO 2022 - Hibrid üzletember találkozó
2022-07-26 - 2022-07-28 | Hibrid
Az Enterprise Europe Network támogatásával, a Mostari INTERA Technológiai Park további társszervezőkkel és partnerekkel együtt lehetőséget biztosít a vállalkozóknak, hogy partnereket, ügyfeleket vagy beszállítókat találjon Bosznia-Hercegovinában, a nyugat-balkáni régióban vagy bárhol a világon.
A teljes program hibrid módon került megvalósításra: elérhető személyesen a helyszínen, illetve online résztvevők számára is.
Főbb ágazatok melyeket várnak a rendezvényre:

Digitalizáció
IKT és távközlés
Fémből, fából és műanyagból készült termékek és félkész-termékek
Mérnöki, tervezési és tanácsadási szolgáltatások
Építőipar
Ipari és építőipari szerszámok és gépek
Borászat, mezőgazdaság és élelmiszeripar
Turizmus, sport és szabadidő

REGISZTRÁCIÓ

KATA-s vagyok, mit csináljak? Lehetőségek, teendők
2022-08-01 14:00 | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara és a NAV Baranya Megyei Adó- és Vámigazgatóság tájékoztató fórumot szervez (hibrid formában) a KATA szabályozásának átalakításával kapcsolatban.

A rendezvény célja, hogy az újonnan megjelent KATA törvény és a jelenlegi ismereteink alapján a felmerülő kérdésekre az érintett vállalkozások szakemberektől választ, útmutatást kapjanak a lehetséges alternatívákról.
A rendezvényen a KIVA, TAO és az ezekhez kapcsolódó szükséges nyomtatványok bemutatására is sor kerül.
Előadók:

Dr. Farkas Petra osztályvezető, NAV Baranya Megyei Adó- és Vámigazgatóság
Banitz István ügyfélkapcsolati referens, NAV Dél-Dunántúli Tájékoztatási Osztály
Pető Ákos okleveles könyvvizsgáló, adószakértő, Pető és Szálkai Vállalkozásfejlesztő Iroda
Adóklub elnöke, KKV Fejlesztési Bizottság tagja, Pécs-Baranyai Kereskedelmi és Iparkamara

Időpont: 2022. augusztus 1. 14.00
Helyszín: kamarai székház (Pécs, Majorossy I. u. 36.) Zsolnay terem vagy online (a linket a rendezvényt megelőző napon küldjük a regisztráltaknak)
A rendezvényen való részvétel rendezett kamarai regisztrációval rendelkező cégeknek, egyéni vállalkozóknak ingyenes, de előzetes regisztrációhoz kötött. Jelentkezési határidő: 2022. július 28.
Regisztrálni ITT lehet.
Kérjük, parkolásnál vegyék figyelembe, hogy az irodaház várakozási övezetben helyezkedik el.
Az új parkolási rendről ITT olvashat.

Bevezetés a 3D technológiákba - képzés
2022-08-22 09:00 - 2022-08-26 17:00 | PTE Műszaki és Informatikai Kar, Boszorkány út 2., Pécs, 7624, Magyarország
A 3D technológia alapjaiban kezdte el megváltoztatni a műszaki, az egészségügyi, művészeti területek tevékenységét és belátható időn belül látványos hatással lesz mindannyiunk mindennapi életére.

A PTE 3D Nyomtatási és Vizualizációs Központ tanfolyamot hirdet gyerekek (alsó korhatár 12 év) és szüleik számára. A fókusz a 3D nyomtatás megismerésén, és mindazon alapoknak az elsajátításán lesz, amelynek birtokában bátran belevághatnak a kísérletezésbe: nyomtatás, tervezés, képalkotás és még felsorolni is nehéz mi minden más érdekesség várja a résztvevőket. Az elméleti tudnivalók mellett nagy hangsúlyt kap a gyakorlat: a tervező programok használata mellett a 3D nyomtatókat és a 3D Központban használt különleges gépeket is bemutatják, sőt a tanfolyam végén a résztvevők alkotásainak kinyomtatására is lehetőséget biztosítanak.
A képzésről további információ ITT olvasható.
Jelentkezési határidő: 2022 augusztus 18.

Innovatív Mezőgazdaság és Turizmus - Nemzetközi hibrid üzletember találkozó
2022-08-23 08:00 - 2022-08-25 17:00 | Hibrid
Az Enterprise Europe Network szervezésében kerül megrendezésre az alábbi üzletember találkozó a 60. Nemzetközi Mezőgazdasági és Élelmiszer Kiállítás kísérőrendezvényeként.
Helyszín:

Gornja Radgona, Szlovénia
Online

Főbb témák:

mezőgazdaság,
agroturizmus,
kerékpáros és aktív turizmus,
digitalizáció a mezőgazdaságban és a turizmusban.

Program:
2022. augusztus 23. – online

10:00 – 12:00 Tematikus előadások (Turizmus)
12.30 – 17:00 Kétoldalú üzleti tárgyalások

2022. augusztus 24. – élőben

10:00 – 12:00 Tematikus előadások (Agrofood)
12:30 – 17:00 Kétoldalú üzleti tárgyalások

2022. augusztus 25. – online

12:30 – 17:00 Kétoldalú üzleti tárgyalások

Tárgyalások foglalására 2022. július 20. és augusztus 20. között van lehetőség.
További információ és jelentkezés:
REGISZTRÁCIÓ

Istanbul Fashion Connection - Célzott beszerzői kiutazással
2022-08-24 08:00 - 2022-08-26 17:00 | Majorossy Imre utca 36., Pécs, 7625, Magyarország
Az ITKIB Isztambuli Textil- és Ruházati Exportőrök Szövetsége, idén második alkalommal szervezi meg az Istanbul Fashion Connection kiállítás, 2022. augusztus 24-26. között. A rendezvény az Istanbul Expo Centerben kerül megrendezésre, Törökországban.
A rendezvény célja a hosszú távú kapcsolatok kiépítése a török tervezőcégek, ügynökök és tervezőirodák, valamint a világ minden tájáról érkező vásárlók és márkák között.
Az Istanbul Fashion Connection kiállításon az aktuális trendek köré szervezett szemináriumokon, workshopokon és divatbemutatókon vehet részt. Ezen belül kiemelt területek a digitális átalakulás, az intelligens ruházat és a fenntarthatóság.
A vásáron való részvétel esetén lehetőség van támogatott beszerzői kiutazásra, ahol a szervező fedezi a vállalkozások szállás és helyi transzferköltségeit. Az érdeklődő vállalkozások az alábbi elérhetőségeken tudnak jelentkezni, illetve kérhetnek további tájékoztatást a kiutazással, részvétellel kapcsolatban:
Török Nagykövetség Kereskedelmi Tanácsadói Iroda
Meral Sengül – kereskedelmi tanácsos
budapeste@trade.gov.tr
+36 1 344 4998
IFCO Fashion Fair brossúra
További információ a rendezvényről:
IFCO Istanbul Fashion Connection

MEDICA Healthcare Brokerage Event 2022
2022-09-01 - 2022-12-15 | Online, Düsseldorf, Németország
Az egészségipar első számú nemzetközi találkozóhelye, a MEDICA 2022 (november 14-17.) alkalmából, az Enterprise Europe Network (EEN) nemzetközi üzletember találkozót szervez, melynek immár 20 éves hagyománya van.

Idén ismét lehetőség lesz személyes találkozók lebonyolítására is a MEDICA 2022 teljes időtartama alatt. Azok számára, akik nem tudnak utazni vagy helyszíni találkozókat foglalni, 2022. december 15-ig online tárgyalási lehetőség is biztosított. Emellett webináriumok, előadások, pitchek és egyéb tartalmak is várják a résztvevőket, akárcsak 2021-ben.

Online üzletember találkozó: 2022. szeptember 1. – december 15.
Személyes üzletember találkozók a MEDICA vásár ideje alatt: 2022. november 14-17. Helyszín: Messe Düsseldorf, Hall 6, First Floor Gallery, Stand A6.1
Miért érdemes részt venni:

Kezdeményezzen új üzleti kapcsolatokat.
Találkozzon innovatív technológiák szolgáltatóival egész Európából és Európán kívülről.
Lépjen kapcsolatba potenciális partnerekkel a jövőbeli együttműködés érdekében.
Teremtsen határokon átnyúló, hosszú távú üzleti kapcsolatokat.
Találjon új partnereket kutatási projektekhez.

Regisztrációs díjak
150 euró – vállalkozások, szövetségek, kutatóintézetek stb.
75 euró – startupok (EEN, 2020. január 1-jén, vagy azt követően alapítva)
0 euró – befektetők, üzleti angyalok
0 euró – külföldi termékek forgalmazásával foglalkozó vállalkozás vagy állami vásárló
Minden résztvevő, aki tájékoztatja a szervezőket a B2B-nek köszönhetően született együttműködésről és ezt megerősíti írásban, visszakapja a regisztrációs díjat.
A regisztrációs díj nem tartalmazza a MEDICA vásárra szóló belépőjegyet.
A MEDICA belépőjegyre csak akkor van szüksége, ha a vásár ideje alatt, személyesen, a helyszínen vesz részt üzletember találkozón: https://www.medica-tradefair.com/

További információ és regisztráció: https://medica-healthcare-brokerage-event-2022.b2match.io/

Fenntarthatósági Vállalkozói Szemléletformálás
2022-09-01 10:00 - 12:00 | Pécsi Sörfőzde Zrt., Alkotmány u. 94., Pécs, 7624
Vállalkozz Fenntarthatóan!
A Magyar Kereskedelmi és Iparkamara által indított program keretében 2022. szeptember 01-én céglátogatáson vehetnek részt a regisztrált vállalkozások képviselői. Az eseményen az adott vállalat jógyakorlatait tekinthetik meg a résztvevők. Olyan példákat mutatnak be, amivel már lépéseket tettek a fenntarthatóság, és a vállalati „zöldítés” felé. Az eseményen való részvétel ingyenes, de regisztrációhoz kötött. A regisztráció után a résztvevők e-mailben kapják meg az eseménnyel kapcsolatos pontos részleteket.
Időpont: 2022.09.01. 10:00-12:00
Helyszín: Pécsi Sörfőzde Zrt. 7624 Pécs, Alkotmány u. 94.
Regisztráció: https://mentorsys.vallalkozztudatosan.hu/#/login
Az eseményre már nem lehet jelentkezni, a létszám betelt!

Workshop és személyes konzultációs lehetőség a 2022. őszén induló WORTH II. Projektről
2022-09-02 10:00 - 13:00 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
Szeptember végétől ismét várja a pályázatokat a WORTH Partnership Project! Az Európai Bizottság által finanszírozott, vállalatok és KKV-k versenyképességét fejlesztő program (COSME) keretein belül meghirdetett partnerségi pályázat textil-, ruha-, bőr- és cipőipari pályázók mellett lakberendezés, bútor, ékszer és kiegészítő területekről is várják a jelentkezőket. Közel 200 projekt részesülhet 10-20 ezer eurós támogatásban!
A Magyar Exportfejlesztési Ügynökség az Enterprise Europe Network konzorcium-vezető partnereként, a Pécs-Baranyai Kereskedelmi- és Iparkamara és a Magyar Divat- és Design Ügynökség az alábbi pályázati felhívást és ehhez kapcsolódóan egy szeptemberre tervezett rendezvényt (személyes konzultációval egybekötött workshop) ajánl szíves figyelmükbe!
Workshop és személyes konzultációs lehetőség a 2022. őszén induló WORTH II. Projektről
Ha EU finanszírozási lehetőséget és EU-s partnert is keres a kreatív és innovatív ötlete megvalósításához, akkor várjuk szeretettel egy inspiratív workshopra, ahol első kézből kaphat információkat és gyakorlati tanácsokat a részétel feltételeiről, a pályázás menetéről és a korábbi tapasztalatokról!
Az esemény a Budapest Central European Fashion Week kísérőrendezvénye.
Helyszín: HEPA Magyar Exportfejlesztési Ügynökség, Budapest, Kacsa utca 15-23., földszinti előadó
Tervezett időpont: 2022. szeptember 2., 10:00-13:00
Előadók:

Mányiné dr.Walek Gabriella, WORTH nagykövet
Keresnyei János, WORTH projekt mentor, Kreatív Ipari Klaszter elnök
Megyesi Zsuzsa, CEO és kreatív igazgató, DosGolpes – WORTH projekt nyertes

Az előadásokat követően a résztvevők személyesen konzultálhatnak az előadókkal!
Regisztrálni a rendezvényre az alábbi oldalon keresztül lehet. A részvétel díjmentes, de előzetes regisztrációhoz kötött, melyet érkezési sorrendben 30 főig tudunk fogadni.
Röviden a projektről:
A WORTH az egyetlen olyan európai projekt, amelyben a dizájnerek, a kis- és középvállalkozók, a gyártók és a tech szféra szolgáltatói egymással nemzetközi szinten együttműködve fejlesztenek ki innovatív, dizájnközpontú üzleti ötleteket. A program fókuszában olyan, az életmódhoz kapcsolódó iparágak állnak, mint például a divatipar, a lakberendezés vagy belsőépítészet.
A COSME a 2017 és 2021 között futó WORTH I. program népszerűsége (152 együttműködés 34 országból) és sikerei után – melynek első pályázati körében magyar részvétellel zajló projektek is kiválasztásra kerültek – 2022. őszén elindítja a WORTH II. második felhívását. A WORTH II. három felhívása keretében összesen 202 nemzetközi együttműködés támogatására kerül sor.
A projekt inkubációs programot is magában foglal, így segítve a KKV-kat új üzleti lehetőségekhez jutni. Ennek keretében a program résztvevői akár 10 000-20 000 eurós anyagi támogatásban, valamint üzletstratégiai és technológiafejlesztési mentorálasban is részesülhetnek, de igénybe vehetnek jogi tanácsadást is a szellemi tulajdonjoggal és annak védelmével kapcsolatos kérdésekben. A WORTH ezen felül részvételi lehetőséget biztosít szakmai kiállításokon, és segít a KKV-knak fontos szakmai kapcsolati hálók kialakításában is.
Már most érdemes a nemzetközi projekt partner keresésére időt szánni, melyben díjmentes segítséget nyújtanak az Enterprise Europe Network hazai irodái!
Várjuk jelentkezését: czagany.melinda@hepa.hu, schmidt.eniko@pbkik.hu

Trendek és lehetőségek a hazai éttermi életben - Oldjuk meg együtt!
2022-09-02 14:00 - 16:00 | Pécsi Kereskedelmi Központ, Majorossy Imre utca 36., Pécs, Magyarország
Annyi mindenen vagyunk túl: Covid, bezárás, házhozszállítás, újranyitás, fertőtlenítés, munkaerő pótlása… és még mennyi mindennel kell napi szinten megküzdenünk a vendéglátásban. Ez persze csak a vállalkozói oldal. A fogyasztói szokások is gyökeresen változnak, ami a „másik oldalról” hat az éttermi vendéglátásra, napi működésre.

A Baranyai Gasztronómiai Klaszter felkérésére, a téma közismert és tapasztalt szakértője, Herczeg Zoltán, a Dining Guide magazin felelős kiadója szeptember 2. péntek 14.00-tól a Pécsi Kereskedelmi Központban, egy pódiumbeszélgetés keretében osztja meg gondolatait a jelen helyzetről és annak lehetséges megoldásairól. A rendezvényre várjuk a vendéglátó szakma minden szereplőjét, hiszen közösek a problémák és a megoldásokban is előremutató lenne a közösség együtt gondolkozása és cselekvése.
A fórumot megnyitja: Teleky Zoltán, a Baranyai Gasztronómiai Klaszter elnöke
Moderátor: Győrffy Zoltán (VinOliva Kft., Pécsi Borozó főszerkesztője)
Beszélgetőpartnerek:

Herczeg Zoltán (Dining Guide) – A hazai éttermi élet pillanatnyi helyzetének elemzése, a jövőre vonatkozó kilátások, megoldási lehetőségek – Kis ízelítő: Ha Jesolóban nem lehet megoldani az egészéves vendéglátást, akkor a Balatonon is nehéz lesz
Pálffy Gergely, gazdasági elemző (Raiffeisen Bank) – Fogyasztói magatartás változása rövid-, és hosszútávon. A vásárlóerő átalakulása banki perspektívából

A rendezvényen való részvétel díjmentes, előzetes online regisztrációhoz kötött. A jelentkezéseket 50 főig, érkezési sorrendben tudjuk fogadni.
Kérem, hogy részvételét szíveskedjen az alábbi űrlapon jelezni.
A regisztráció a rendezvényre lezárult.
További információ: Új parkolási rend az irodaház környékén!

Codex4SMEs 2020-2023 - személyre szabott orvoslás
2022-09-05 - 2023-09-30 | Online
E Codex4SMEs információs és hálózati platform a személyre szabott orvoslás, a biomarkerek fejlesztése és a (kísérő) diagnosztika valamennyi szereplőjének szól. Ha szeretné továbbfejleszteni (kísérő)diagnosztikáját vagy biomarkereit, és szüksége van betegadatokhoz és humán mintaanyagokhoz való hozzáférésre, akkor vegyen részt a Codex4SMEs hálózatban és rendezvényeken.

Itt szakértőket és a biobankok képviselőit találja, akik tájékoztatják Önt a mintaanyagokhoz való hozzáférésről és a személyre szabott orvosláshoz szükséges termékek továbbfejlesztéséről. Használja ki a lehetőséget, hogy a szakértőkkel négyszemközti beszélgetéseken interjút készítsen, és tanácsot adjon a jövő diagnosztikájának kilátásairól.
Kinek?
KKV-k, gyógyszeripari vállalatok, gyártók, szolgáltatók, kutatócsoportok, klinikusok, klaszterszervezetek, amelyek a személyre szabott orvoslás területén tevékenykednek, és a következőkre összpontosítanak:

(kísérő) diagnosztika
Lab-on-a-chip
In Vitro diagnosztika
Mesterséges intelligencia és képalkotás
viselhető eszközök
Bioinformatika
e-egészségügy
Finanszírozás és beruházások
És mindazok, akik érdekeltek a személyre szabott orvoslás fejlesztésében.

Miért érdemes részt venni?
Vállalkozásként – találjon képzett európai szakértőket és együttműködő partnereket a hatékony személyes találkozók során.
Kutatási és technológiai szervezetként – találjon európai partnereket a technológiatranszferhez.
Termékfejlesztőként – találjon partnereket az új technológiák és innovatív megoldások megvitatásához.
A Codex4SMEs projektről
Az Interreg North-West Europe Codex4SMEs projekt a „megfelelő gyógyszert, a megfelelő dózisban, a megfelelő időben, a megfelelő betegnek” misszió jegyében finanszírozza az innovatív diagnosztika fejlesztését a személyre szabott egészségügyi ellátás javítása érdekében Európában. A finanszírozási program célja, hogy támogassa az élettudományi és orvostechnológiai ágazatban működő, diagnosztikai fejlesztéssel foglalkozó kis- és középvállalkozásokat (kkv-kat). A továbbfejlesztett diagnosztikák kifejlesztése érdekében hat uniós ország kilenc partnere erős gyorsított programot indított, amely a kkv-knak a teljes értéklánc mentén szolgáltatások széles skáláját kínálja.
A Codex4SMEs támogatási program

Az átalányadózás rejtelmei
2022-09-05 14:00 - 16:00 | Pécsi Kereskedelmi Központ, Majorossy Imre utca 36., Pécs, Magyarország
A Pécs-Baranyai Kereskedelmi és Iparkamara és a NAV Baranya Megyei Adó- és Vámigazgatóság tájékoztató fórumot szervez (hibrid formában) az átalányadózás részletszabályainak ismertetésére.

A rendezvény célja, hogy azok a vállalkozások, akik a szabályozás változása miatt nem választhatják a KATA adónemet és érdeklődnek az átalányadózás iránt, megismerkedjenek annak részletszabályaival és praktikus tanácsokat kapjanak szakértőinktől.
Előadók:

Dr. Farkas Petra osztályvezető, NAV Baranya Megyei Adó- és Vámigazgatóság
Pető Ákos okleveles könyvvizsgáló, adószakértő, Pető és Szálkai Vállalkozásfejlesztő Iroda
Adóklub elnöke, KKV Fejlesztési Bizottság tagja, Pécs-Baranyai Kereskedelmi és Iparkamara

Időpont: 2022. szeptember 5. 14.00
Helyszín: kamarai székház (Pécs, Majorossy I. u. 36.) Zsolnay terem vagy online (a linket a rendezvényt megelőző napon küldjük a regisztráltaknak)
A rendezvényen való részvétel rendezett kamarai regisztrációval rendelkező cégeknek, egyéni vállalkozóknak ingyenes, de előzetes regisztrációhoz kötött. Jelentkezési határidő: 2022. szeptember 2.
Regisztrálni ITT lehet.
Kérjük, parkolásnál vegyék figyelembe, hogy az irodaház várakozási övezetben helyezkedik el.
Az új parkolási rendről ITT olvashat.

Magyar-indiai egészségipari webinárium és B2B
2022-09-05 15:00 - 17:00 | Online
Magyarország Indiai Nagykövetsége és az Indiai Iparszövetség tájékoztató webináriumot, majd azt követően online üzletember találkozót szervez az egészségiparban működő magyar és indiai vállalkozások számára.

Az indiai és a magyar vállalatoknak kívánnak lehetőséget teremteni a szervezők az együttműködési lehetőségek feltárására, mivel az egészségügyben számos olyan terület van, amely egymást kiegészíti, és ahol kölcsönös előnyökkel járó partnerségeket lehet kialakítani, mint például a laboratóriumi berendezések, a diagnosztikai műszerek, a gyógyszergyártás stb. terén.
15:00 – 16:15 között kerül sor a webináriumra,
majd
16:15-től következnek az online üzletember találkozók.
A rendezvény hivatalos nyelve az angol.
Az esemény Zoom linkjét az alábbiakban találja:
https://ciionline.zoom.us/j/98324485034?pwd=[REDACTED]
A meghívó és a részletes program csatolva olvasható.
További információ:
Maruzs Patrik
Külgazdasági attasé
2/50-M, Niti Marg, Chanakyapuri
Telephone: +91-11-2688-1135
E-mail: patrik.maruzs@mfa.gov.hu
Invitation
Programme_Hungary Healthcare Webinar

Knowledge to Money Club és EIC Accelerator workshop
2022-09-06 09:00 - 17:00 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A HEPA Magyar Exportfejlesztési Ügynökség, az Enterprise Europe Network magyarországi konzorciumvezető partnereként, tisztelettel meghívja Önt a 2022. szeptember 6-án, Budapesten megrendezendő HORIZON EUROPE EIC Accelerator Step 2 workshopra és a Knowledge to Money Club napra.
REGISZTRÁCIÓ (mindkét programra)
Helyszín: HEPA Magyar Exportfejlesztési Ügynökség
1027 Budapest, Kacsa utca 15-23, Földszinti rendezvényterem
Dátum: 2022. szeptember 6. (kedd)

HORIZON EUROPE EIC Accelerator Step 2 workshop – azok számára, akik már nyertek EIC Accelerator Step1-et, és szeretnének Step2-t beadni
9.00-12.00 Az EIC Accelerator pályázat elektronikus kitöltő programjának bemutatása – Előadó – Bulkai András, CTO, KSERIS Kft (Knowledge Sharing, Education, Research and Innovation Support Non-profit Kft.)
Napirend:

Áttekintés – hogyan épül fel a Step 2 pályázat
A pályázat részei:

Ideation (Topic, Value Chain, Solution, Use Cases)
Development (Achievements, Features, Workpackages, Milestones, Team)
Go 2 Market (Know, Prepare, Enter, Scale, Impact)

Kötelező elemek (Results of the FTO analysis , Data management plan, Financial Information, Letters of intent if any, Pitch deck, Additonal 10 page document)

Knowledge to Money Club Program
14.00 – 14:05 Megnyitó – Dervalics Ákos – K2M Club alapító
14:05 – 14:10 Köszöntő – Holly Sára, HEPA Enterprise Europe Network
14:10 – 14:25 A magán-és kockázati tőke szerepe a sikeres cégépítésben – Eszter Elemér, HVCA
14:25 – 14:45 A European Innovation Council (EIC Accelerator) program aktualitásai, – Divinyi Ágnes, Nemzeti Kutatási, Fejlesztési és Innovációs Hivatal
14:45 – 15:15 – A Life-E-Buoy projekt tapasztalatai – Bulkai András, Hydropower Solutions Kft.
15:15 – 15:30 Szünet
15:30 – 15:45 Innovation and Design – Nagy Richárd, Co&Co Designcommunication Kft
15:45 – 16:15 Helyes pályázói attitűdök, felkészülés az EIC Accelerator programban való sikeres részvételre – Hetyey Gábor, KSERIS Kft.
16:15 – 16:45 – Kérdések és válaszok
REGISZTRÁCIÓ (mindkét programra)
A klubnap társszervezői: a HEPA Magyar Exportfejlesztési Ügynökség Nonprofit Zrt, Enterprise Europe Network, Nemzeti Kutatási, Fejlesztési és Innovációs Hivatal.
A Pécs-Baranyai Kereskedelmi és Iparkamara az Enterprise Europe Network hivatalos partnere.

Eurostars Program, 2022. évi őszi nemzetközi pályázati forduló és Információs Nap
2022-09-06 10:00 - 13:00 | Nemzeti Kutatás Fejlesztési és Innovációs Hivatal (NKFIH), Kéthly Anna tér 1. II. emelet, 230 sz., Budapest, 1077, Magyarország
A Nemzeti Kutatási, Fejlesztési és Innovációs Hivatal 2022. szeptember 6-án 10 és 13 óra között információs napot szervez az érdeklődők számára a Eurostars Program 2022. őszi nemzetközi pályázati fordulójához kapcsolódóan.

A Eurostars Program (Innovatív KKV-k Európai Partnersége) az Európai Bizottság és több tagállam közös programjaként az innovatív KKV-k nemzetközi együttműködésben megvalósuló projektjeit támogatja.
Bővebb információk a program honlapján, illetve az NKFI Hivatal honlapján érhetők el.
A rendezvény célja:

a Eurostars Program iránt érdeklődők és a 2022. szeptember 15-i nemzetközi határidőre pályázatot benyújtó intézmények részletes és naprakész tájékoztatása az innovatív KKV-k ezen pályázati lehetőségének feltételrendszeréről;
a Eurostars Program elektronikus pályázati felületének gyakorlati használata;
hasznos pályázati tanácsok nyújtása, korábbi sikeres pályázói tapasztalatok bemutatása;
a Eurostars-pályázatok elbírálásának ismertetése és a kapcsolódó hazai pályázati finanszírozás feltételrendszere.

Az információs nap a pályázáshoz szükséges gyakorlati információk átadását szolgálja, ezért elsősorban a 2022. szeptember 15-i nemzetközi beadási határidőre pályázatot benyújtani tervező intézményeket várjuk, de a program egésze iránt érdeklődők számára is nyitott a rendezvény.

Helyszín: NKFI Hivatal, 1077 Budapest, Kéthly Anna tér 1., IV. emelet 451. terem

PROGRAM
09.30 – 10.00 Regisztráció
10.00 – 10.15 Köszöntő
Csuzdi Szonja EUREKA/EUROSTARS High Level Representative (HLR), főosztályvezető,
Nemzeti Kutatási, Fejlesztési és Innovációs Hivatal, Nemzetközi Főosztály
10.15 – 10.45 A Eurostars Program (Innovatív KKV-k Európai Partnersége) általános tudnivalói, tanácsok a sikeres pályázáshoz
Mészáros Gergely EUREKA/EUROSTARS Nemzeti Projekt Koordinátor (NPC),
Nemzeti Kutatási, Fejlesztési és Innovációs Hivatal, Nemzetközi Főosztály
Kávészünet
11.00 – 11.45 A EUROSTARS Program elektronikus pályázati felületének használata
Mészáros Gergely EUREKA/EUROSTARS Nemzeti Projekt Koordinátor (NPC),
Nemzeti Kutatási, Fejlesztési és Innovációs Hivatal, Nemzetközi Főosztály
Kérdések és válaszok, személyes konzultációs lehetőség
A rendezvényen történő részvétel ingyenes, de regisztrációhoz kötött.
További információ és regisztráció
Forrás: NKFIH

Fenntarthatósági Vállalkozói Szemléletformálás
2022-09-08 09:00 - 12:30 | Pécsi Kereskedelmi Központ, Majorossy Imre utca 36., Pécs, Magyarország
Vállalkozz Fenntarthatóan!
A Magyar Kereskedelmi és Iparkamara által indított program keretében 2022. szeptember 08-án személyes mentorálási rendezvényre kerül sor a PBKIK székházában, a témakör ezúttal az energia lesz.
Az esemény célja, hogy szemléletformálással támogassák a programban résztvevő mentorált cégeket. A szervezők szeretnék elméleti és gyakorlati példákon keresztül is megismertetni a vállalkozókkal, a fenntarthatóbb, a zöldebb és az energiahatékonyabb gazdálkodás lehetőségeit, szabályozási és jogi feltételeit, rendszerét. A program kiváló networking esemény helyszíne is egyben. Az eseményen való részvétel ingyenes, de regisztrációhoz kötött. A regisztráció után a résztvevők e-mailben kapják meg az eseménnyel kapcsolatos pontos részleteket.
Időpont: 2022.09.08. 09:00-12:30
Helyszín: PBKIK székház, 7625 Pécs, Majorossy I. u. 36.
Téma: energia
Regisztráció: https://mentorsys.vallalkozztudatosan.hu/#/login

Magyar-Afrika Hét
2022-09-12 - 2022-09-18 | Lurdy Ház, Könyves Kálmán krt. 12-14., Budapest, 1097
Az Afrikáért Alapítvány szeptember 12-18 között rendezi a Magyar-Afrika Hét elnevezésű rendezvénysorozatát, melyen a gazdasági, kulturális, gasztronómiai, oktatási, tudományos és nemzetközi fejlesztési témák egyszerre jelennek meg.
A Magyar-Afrika Hét során, szeptember 13-14-én megrendezésre kerülő Gazdasági Napok keretében a magyar vállalkozók elsősorban afrikai üzleti partnerekkel találkozhatnak személyesen, és afrikai befektetési lehetőségek iránt érdeklődő más magyar vállalkozókkal építhetnek üzleti kapcsolatot. Az eseményen magyar és afrikai országok prominens vezetői tartanak előadást, továbbá afrikai és magyar üzleti vállalkozások kereshetnek egymással üzleti kapcsolatokat.
A Magyar-Afrika Hét központja Budapest, azonban egyes események más városokban, akár párhuzamosan is megrendezésre kerülhetnek.
A rendezvénysorozatról részletes információ ITT olvasható.
A Gazdasági Napokon való részvétel előzetes regisztrációhoz kötött és díjköteles.
További információ: africa2022@afrikaert.hu

ISO 9000 FÓRUM - XXIX. Nemzeti Minőségügyi Konferencia
2022-09-15 - 2022-09-16 | Hunguest Hotel BÁR Resort, Bajcsy-Zsilinszky út 14., Balatonalmádi, Magyarország
A konferencián szó lesz többek között az átalakuló világrendnek köszönhető kihívásokról és azok megoldásairól, válságkezelési technikákról, újrakezdési példák ismertetéséről, az Ipar 4.0 és Minőség 4.0 versenyképességet növelő hatásáról, robotemberek a mesterségek intelligencia szüleményéről, paradigmaváltás szükségszerűségéről a vállalatirányításban, a szervezeti önértékelésről és az EFQM 2020 kiválóság Modellről. 5 év után ismét lesz Egészségügyi szekció a konferencia keretében.

Mi a rendezvény célja?

A szakmai újdonságokon túl lehetőséget nyújtunk a személyes tapasztalatcserére, baráti találkozásokra és kapcsolatépítésre. A Workshopok és Panelbeszélgetések biztosítják a konferencia interaktivitását, melyek kérdésfeltevést, illetve hozzászólási lehetőséget nyújtanak. A neves előadók prezentációit elegáns gálavacsora, majd táncos mulatság követi, így egyesítve a fejlődést és szórakozást egyetlen konferenciában.

Kiknek ajánljuk?

Minden közép- és felső szintű vezetőnek, illetve az irányítási rendszerekkel, termelésirányítással, Lean menedzsmenttel, Ipari digitalizációval, szervezeti önértékeléssel és az erőforrások menedzselésével, tudományos kutatásokkal foglalkozó és a felsőoktatásban érdekelt szakembereknek, egészségügyi intézményvezetőknek, orvosoknak és diplomás középkádereknek, akik értékes információkkal szeretnének gazdagodni és benchmarking tapasztalatokat megismerni.

Az esemény két egymást követő napon zajlik majd, ahol plenáris előadásokkal, négy különböző szekcióval, workshoppal és szabadidős programokkal készülünk a résztvevőknek.
PLENÁRIS TEMATIKA
2022. szeptember 15. délelőtt 10:00 – 13:00 – Tramontana I. terem
JÖVŐ – FOLYAMATMENEDZSMENT – FENNTARTHATÓSÁG
SZEKCIÓ TEMATIKÁK

„A” Szekció:
2022. szeptember 15. délután 14:30-17:30 – Tramontana II. terem
IRÁNYÍTÁS – DIGITALIZÁCIÓ – KOCKÁZATMENEDZSMENT
„B” WorkShop:
2022. szeptember 15. délután 14:30-17:30 – Tramontana I. terem
SZERVEZETI KIVÁLÓSÁG – ERŐFORRÁSOK MENEDZSELÉSE
„C” Szekció:
2022. szeptember 16. délelőtt 09:00-13:00 -Tramontana I. terem
ERŐFORRÁSAINK FELÉRTÉKELŐDÉSE
„D” Szekció:
2022. szeptember 16. délelőtt 09:00-13:00 – Tramontana II. terem
FENNTARTHATÓSÁG ÉS OKOS ÉPÍTŐIPAR

„EÜ” Szakmai fórum:
2022. szeptember 16. délelőtt 09:00-13:00 – Nevera I. terem
MEGÚJULÓ EGÉSZSÉGÜGY
5 év után ismét lesz Egészségügyi szekció a szeptemberi Nemzeti Minőségügyi Konferencia keretében. Az egészségügyi ágazat és oktatás részére jelentős kedvezményt nyújt az ISOFÓRUM Egyesület és 1 napos részvételi jegyet is kínál. Kedvezményes jelentkezési űrlap: https://eoq.hu/2022/jel-eugy-oktatas.docx
További információ és regisztráció: https://www.nmk.isoforum.hu/
